**KNOCK KNOCK! VÆK DIN LG-MOBIL MED SMART KNOCKON OG NY KNOCK CODE**

*LG’s KnockOn-funktion, som gør det muligt at tænde og slukke skærmen med to små taps, er blevet rost af brugere over hele verden siden lanceringen i forbindelse med LG G2. Nu bygger LG videre på konceptet og præsenterer en ny Knock Code.*

**KØBENHAVN, 24. februar 2014** – Det skal være enkelt og sjovt at anvende en smartphone fra LG, hvilket er den grundlæggende filosofi bag en række smarte funktioner i eksempelvis LG G2 og LG G Flex. En af disse funktioner er KnockOn, som gør det muligt at tænde og slukke skærmen med to taps.

– Den populære KnockOn-funktion er et eksempel på, hvordan LG fokuserer på at introducere smarte funktioner, der forenkler vores dagligdag, siger Susanne Persson, nordisk produktspecialist for Mobile Communications hos LG Electronics. Derfor gør vi den også til en standardfunktion i alle smartphones i 2014, og opdaterer desuden sidste års L-Serie med KnockOn. Vi vil også gerne udvide Knock-konceptet med den nye Knock Code, som ikke kun tænder skærmen, men også låser mobilen op.

**Smart og enkel låse op-funktion med fire små taps på skærmen**

Med den nye Knock Code-funktion får brugerne et enkelt og smart alternativ til at åbne telefonen. I stedet for at anvende KnockOn, for derefter at indtaste en PIN-kode, swipe over skærmen eller tegne sit grafiske låsemønster, kan man nu blot ’tappe’ to til otte gange i et enkelt mønster på skærmen, og på den måde vække og åbne telefonen på samme tid.

LG’s avancerede algoritme og hardware muliggøre at benytte låsekoden hvor som helst på skærmen, uanset om telefonen er tændt eller slukket. Koden består af to til otte taps i et rudemønster med 4 ruter, hvilket giver 86.367 forskellige kombinationer. Brugerne kan naturligvis også vælge at bruge en af de andre låsefunktioner, eller gøre brug af den tidligere Knock-on funktion, der tænder og slukker skærmen ved to taps.

Knock Code vil fremover være standard i samtlige nye LG-smartphones i 2014, der omfatter LG G2 Mini, F70 og hele L Series III. Udover alle de nye modeller planlægger LG endda at opdatere udvalgte tidigere modeller med Knock Code via softwareopdateringer, deriblandt LG G2 og LG G Flex.\*

Yderligere information og nyheder som LG præsenterer på Mobile World Congress 2014, kan findes i det internationale presserum: www.lgnewsroom.com/mwc2014.

\*Funktioner, opdateringer og øvrig information om KnockCode kan ændre sig

**Om LG Electronics**LG Electronics, Inc. (KSE: 066570.KS) er en af verdens største og mest innovative leverandører af forbrugerelektronik, hårde hvidevarer og mobil kommunikation med 87 000 ansatte fordelt på 113 kontorer rundt om i verden. LG opnåede en global omsætning på 44.229 milliarder USD i 2012. LG Electronics består af fem forretningsenheder – Home Entertainment, Mobile Communications, Home Appliance og Air Conditioning & Energy Solutions og Vehicle Components – og er en af verdens største producenter af fladskærme, mobiltelefoner, luftvarmepumper, vaskemaskiner og køleskabe. LG Electronics har eksisteret i Norden siden oktober 1999. Den nordiske omsætning i 2012 beløb sig til ca. 1,7 mia. SEK. For mere information, besøg [www.lg.com](http://www.lg.com).

**Om LG Electronics Mobile Communications**LG Electronics Mobile Communications Company er en af verdens førende virksomheder inden for mobil kommunikation. Igennem avanceret teknologi og innovativt design udvikler LG produkter, som fremmer en bedre livsstil for forbrugere verden over via optimale smartphone-oplevelser. Som en ledende virksomhed inden for 4G Long Term Evolution (LTE) fortsætter LG sit engagement for at skabe banebrydende LTE-teknologier, der imødegår forbrugernes behov gennem differentierede LTE-produkter af den højeste kvalitet, som baseres på virksomhedens besiddelse af en række LTE-patenter og tekniske kunnen.

*For mere information, kontakt venligst:*

|  |  |
| --- | --- |
| Hanna GlaasPR ManagerLG Electronics Nordic AB Box 83, 164 94 Kista Mobil: +46 (0)73 316 17 69E-post: hanna.glaas@lge.com | Susanne PerssonProduct Specialist MCLG Electronics Nordic ABBox 83, 164 94 KistaMobil: +46 (0)70 969 46 06E-post: susanne.persson@lge.com |